वीडियो देख फैंस ने की सादगी की तारीफ
इकोनॉमी क्लास में ट्रेवल करती दिखीं दीपिका पादुकोण, Fans praised the simplicity after watching the video
इन दिनों शाहरुख खान और दीपिका पादुकोण की फिल्म पठान अपनी ताबड़तोड़ कमाई को लेकर सुर्खियों में बनी हुई है। इसी बीच दीपिका को फ्लाइट की इकोनॉमी क्लास में सफर करते हुए देखा गया है, जिसका एक वीडियो सामने आया है। इस वीडियो में एक्ट्रेस ऑरेंज और ब्लू स्पोर्ट्स टी-शर्ट में दिखाई दे रही हैं। इसके साथ उन्होंने मैचिंग कैप पहनी हुई है और गॉग्ल्स भी लगाया हुआ है। वीडियो में दीपिका को फ्लाइट की गैलरी में सभी यात्रियों के बीच से चुप- चाप निकलते हुए देखा जा सकता है।
वहीं लोग उन्हें देखकर हैरान हो जाते है। कई लोगों ने उनकी फोटो भी क्लिक की। सोशल मीडिया पर
एक्ट्रेस का यह वीडियो तेजी से वायरल हो रहा है। फैंस उनके इस वीडियो को खूब पसंद कर रहे हैं और उनके इकोनॉमी क्लास में सफर करने पर उनकी सादगी की तारीफ भी कर रहे हैं।
दीपिका की अपकमिंग फिल्में 
शाहरुख खान-दीपिका पादुकोण की हालिया रिलीज फिल्म पठान के कलेक्शन का सिलसिला मानो थमने का नाम नहीं ले रहा। अब लेटेस्ट रिपोर्ट की मानें तो शाहरुख की फिल्म ने वर्ल्डवाइड 953 करोड़ की शानदार कमाई कर ली है। दीपिका की अपकमिंग फिल्मों की बात करें तो वह प्रभास के साथ 'प्रोजेक्ट के', ऋतिक रोशन के साथ 'फाइटर' में दिखाई देंगी। इसके अलावा रिपोर्ट्स के मुताबिक उनके पास महाभारत और एक हॉलीवुड की फिल्म भी है।